google/wiki40b huggingface dataset:
Ole M. Groth

Karriere

Han ble ansatt hos Flekkefjord Sparebanks, da banken åpnet i 1837  og ble banks første bokholder og kasserer. Han jobber i tillegg som tollerfullmektig. Siden han ikke kunne noe om bankdrift ble gikk han i lære hos Christianssands Sparebank en en uke. Han sluttet i jobben i 1842.
Han ble utnevnt som toller i Bodø i 1853. Han ble byens første havnefogd 1856, etter å ha fått organisert et havnevesen i byen. Da Saltens Dampskibsselskab ble startet opp i 1868, ansatte de Groth som direktør. Han ble tvunget til å trekke seg etter et år tid, fordi departementer mente stillingen var uforenelig med stillingen som toller.
Han druknet under bading på Nordstranda sankthansaften i 1872.
Han var far til filologen Peter Groth.
For Those About to Rock (We Salute You)

Bakgrunn

Albumet ble spilt inn i et øvingslokale i utkanten av Paris. Bandet hadde vanskeligheter med å få ønsket lyd mens de var i sitt tidligere øvingslokale (en nedlagt fabrikk i Frankrike). Etter utgivelsen satte bandet i gang deres første arenaturné i Nord-Amerika (sent 1981 til tidlig 1982). For tittelsporet ble store kanoner plassert på scenen, gjort klar til å fyre av på samme måte som i sangen på albumet. I Spania kom tidlige kopier av albumet med fargene på pakningen motsatt. Det vil si en gullfarget kanon på en svart bakgrunn. Tittelsporets popularitet var så stor at i hver konsert AC/DC har gjort i ettertid, har sangen blitt gjort som ekstranummer og er alltid akkompagnert av å fyre av kanoner på scenen.
Albumet var det tredje og siste albumet produsert for bandet av Robert John «Mutt» Lange.
Navnet på albumet var inspirert av en bok Angus Young leste, kalt Those about to Die (Daniel P. Mannix), om romanske gladiatorer. Gladiatorenes siste ord til herskeren var «Ave Caesar morituri te salutant» – eller, «Hail Caesar, we who are about to die, salute you». Albumet ble nyutgitt i 2003, som en del av AC/DC Remasters serien.

Video

For Those About to Rock var også navnet på en film med konsertopptredener av AC/DC, såvel som Metallica, The Black Crowes, og Pantera.
Heshan (Yiyang)

Heshan (kinesisk: 赫山区; pinyin: Hèshān Qū ) er et bydistrikt i provinsen Hunan i Folkerepublikken Kina. Det tilhører byprefekturet Yiyang, og er dette prefekturets hovedsete.
Det hadde i 2003 en befolkning på 860 000 innbyggere.
Herakliske dynasti

Historie

Dynastiet er navngitt etter Herakleios som var sønn av eksarken av Karthago, Herakleios den eldre. Herakleios’ familie kom fra Kappadokia og var av armensk avstamning. I 608 ledet far og sønn et opprør mot den sittende keiseren Fokas tyrannen fra Karthago. Heraklios’ yngre søskenbarn Nicetas ledet en styrke som i 609 slo Fokas’ arme i Egypt mens Herakleios dro via Sicilia og Kypros til Konstantinopel. Her overmannet han den upopulære keiser Fokas og henrettet ham. Herakleios ble kronet 5. oktober 610 og satt på tronen til sin død i 641.
Herakleios og hans to sønner Konstantin III og Heraklonas Konstantin døde alle i 641, og Konstantin IIIs sønn Konstans II overtok makten. Konstans døde i 668 og hans sønn Konstantin IV overtok.
I 695 ble Konstans IIs sønnesønn Justinian II styrtet av opprørslederen Leontios etter et mislykket erobringstokt mot Karthago som var overtatt av araberne. Justinian ble sendt i eksil på Krim. Leontios ble i sin tur styrtet av Tiberius III, mens Justitian forberedte sin tilbakekomst ved å rømme fra fangenskapet og alliere seg med khazarene og deretter bulgarerne. Justinian II inntok Konstantinopel i 705 og henrettet både Leontios og Tiberios III. I 711 ble Justitian selv avsatt og henrettet. Hans sønn Tiberios, som var seks år gammel og medkeiser fra 706 ble også henrettet og dermed var mannslinjen i det herakliske dynastiet brutt.
Cyprien Ntaryamira

Biografi

Ntaryamira blei født i Mubimbi i provinsen Bujumbura Rural i det som da var belgiskstyrte Ruanda-Urundi (seinere Burundi). Han begynte på skole i Bujumbura, men etter et mislykka hutuopprør i 1972 flykta han og tusener andre etniske hutuer fra landet.
Ntaryamira fikk etter hvert utdannelse innen jordbruk fra Universitetet i Rwanda i Butare i 1982. På denne tiden blei han aktiv innen sosialistiske bevegelser. Han dro tilbake til Burundi i 1983 for å jobbe som landbruksfunksjonær. I en kort periode i 1985 var han politisk fange under oberst Jean-Baptiste Bagazas militærstyre.
I august 1986 blei han et av grunnleggingsmedlemmene og økonomipolitisk leder i det hutudominerte partiet Front pour la Démocratie au Burundi (FRODEBU). Partiet fikk makta i presidentvalget i 1993, og endte med det en lang periode med dominans fra tutsiminoriteten og Union pour le Progrès national (UPRONA). Den nye presidenten, Melchior Ndadaye, utnvente Ntaryamira til landbruksminister.
I oktober 1993 blei imidlertid Ndadaye og hans to øverste tjenestemenn drept, noe som førte til borgerkrig i landet og en fastlåst situasjon i parlamentet. Ntaryamira blei valgt som president som et kompromiss i februar 1994: han var hutu, men blei ansett som moderat i Ndadayes tradisjon, mens Anatole Kanyenkiko fra UPRONA blei statsminister.

Død

6. april 1994 blei flyet som Ntaryamira og Rwandas president Juvénal Habyarimana satt i skutt ned da det var i ferd med å lande på Kigali internasjonale lufthavn i Rwanda. Dette fungerte som en utløsende faktor for folkemordet i Rwanda.
To dager seinere, 8. april, tok nasjonalforsamlingas president Sylvestre Ntibantuganya over som president.
Aeta

Aetaene (aeta, ayta eller agta) er en samlebetegnelse om noen urfolk som bor spredt om i isolerte fjelltrakter på øya Luzon på Filippinene.
Disse folkene anses å være negritoer, med mørk bruk, noen ganger svært mørk brun, og av liten kroppsbygning; liten nese, små brune øyne. Håret er krøllete og med en noe høyere frekvens lysere farge (blond) enn det ellers sterkt dominerende svarte hår blant filippinere. De antaes å være blant de aller tidligste innbyggere på de filippinske øyer, fra tidligere enn de austronesiske migrasjoner.
Det var i den spanske kolonitid at aetaene ble tilordnet en gruppe som de omtales som negritos (negritoer). Forskjellige grupper av aetae i det nordlige Luzon kalles  pugut eller pugot. Dette er et ord på ilokano som også brukes omtrent som «goblin», «lite fjelltroll», «skogsånd», og det brukes folkelig generelt om folk av mørkere farge. Blant folk som er fortrolig med språkets flertydighet, som mange aetaer selv, innordnes pugut som en upassende og nedsettende betegnelse og urfolksgruppen. 
Livet i fjellene har vært vanskelig for mange - aspekter ved «sivilisasjonen» har vært fortrengende også der, og farer truer ved naturkatastrofer  i de områder de fikk være mer i fred. Dette har ført til noe migrasjon derfra. De gjenværende grupper finner man for det meste i de midtre partier av Luzon, i fjelltrakter i provinsene  Zambales, Pampanga, Tarlac, Bataan og Nueva Ecija.
Stormbane

En stormbane er en relativt smal sone i Atlanterhavet og Stillehavet der de aller fleste ekstratropiske sykloner går. Stormbanen begynner i den vestligste delen av Atlanteren og Stillehavet, der det er store temperaturkontraster mellom hav og land. Disse temperaturforskjellene er med på å danne disse lavtrykkene, særlig om vinteren, da temperaturforskjellen er størst. Friksjon fra landoverflaten gjør at lavtrykkene som regel raskt dør ut når de går innover land i den østlige enden av havbassengene. Den østlige enden av stormbanen i Atlanterhavet er området  rundt Storbritannia og Norge. 
Et annet eksempel på en stormbane er den cirkumpolare stormbanen rundt Antarktis, men her spiller ikke temperaturforskjellen mellom land og hav noen rolle. 
Innenfor et gitt geopotensielt høydefelt kan en finne stormbanen ved å tegne konturer av det gjennomsnittlige standardavviket etter at en har båndpassfiltrert
.
Benzodiazepin-abstinens

Benzodiazepin-abstinens, eller engelsk «benzodiazepine withdrawal syndrome», er en form for abstinens, til dels lignende delirium tremens  og som kan oppstå ved rask brå avslutning av behandling med benzodiazepin-preparater (f.eks. Valium eller Rohypnol) etter langvarig bruk (vanligvis over 3-4 uker). Abstinensene vil bli verre jo lengre man har brukt preparatet og i forhold til doseringmengde. Men de er også varierende fra person til person, der noen ikke viser særlig tegn til problemer, mens andre blir alvorlig syke, i en slik grad at en ekspert på området Professor C Heather Ashton har uttalt at abstinensene er verre enn det man opplever på heroin, siden de i motsetning til heroinavvenning, som kan ta et par uker, kan oppleve abstinenser i måneds- eller årvis. Dessuten er det ikke mulig å bruke andre preparater for å gjøre effekten mindre, slik som ved alkohol-abstinens. Hvis man opplever psykoser i.f.m. benzodiazepiner, vil heller ikke antipsykotiske medikamenter ha effekt.
Sareptas krukke

Sareptas krukke er et uttrykk som i dagligtalen benyttes som et bilde på utømmelige kilder. Dersom man for eksempel hevder at «Norges statsfinanser fremstår som en Sareptas krukke», så omtaler man egentlig statens rikdom som uendelig stor.
Metaforen har sitt opphav fra Første Kongebok, i Det gamle testamente, i Bibelen. Her står det skrevet om profeten Elia som bodde hos en enke i landsbyen Sarepta, en enke hvis melkrukke og oljekrus aldri ble tomme. I 1 Kong 17,14 står det: «For så sier Herren, Israels Gud: Melkrukken skal ikke bli tom, og det skal ikke mangle olje i muggen til den dagen kommer da Herren sender regn over jorden.».
Værløse

Værløse er en by i Københavnsområdet på Sjælland med 13 114 innbyggere (2013). Byen er det administrative senter for Furesø kommune. Frem til kommunalreformen i 2007 hadde den samme funksjon i den tidligere Værløse kommune.
Værløse opptrer første gang skriftlig i Esrum klosters annaler fra 1248 under navnet Witherløse. Fra middelalderen kjennes landsbyene Kirke Værløse, Lille Værløse, Bringe, Jonstrup og Kollekolle, samt Borupgård nær Kirke Værløse. I tidlig middelalder satt Hvide-slekten med makten i området; men etter kongemordet i Finderup Lade i 1286, der blant andre medlemmer av Hvide-slekten ble kjent skyldige, overtok bispen i Roskilde store eiendommer. 
Værløse het tidligere Lille Værløse, fordi Kirke Værløse var «den store», og stasjonsbyen Værløse «den lille». Men på 1990-tallet ble prefikset «lille» strøket fra byskiltene.
I byen ligger den nedlagte Værløse flystasjon og Værløse museum.
Inga Marte Thorkildsen

Bakgrunn

Thorkildsen er oppvokst i Stokke utenfor Tønsberg og er cand.mag., mellomfag religionshistorie og statsvitenskap, semesteremne Midtøsten- og Nord-Afrika-kunnskap 1996–2000. Hun har arbeidet som frilansjournalist for Tønsbergs Blad 1993–1997, for Kelly Vikarbyrå 1997–1998 og som kundebehandler ved Fjellinjen A/S 1998–2000. Hun var en av to lederkandidater til Sosialistisk Ungdom foran landsmøtet i 1999, men tapte kampvoteringen mot sentralstyremedlem Kari-Anne Moe.
Hun er datter av leder av Nei til EU Heming Olaussen (1949–) og barnehagestyrer/virksomhetsleder Lindis Thorkildsen (1955–). Thorkildsen er gift med politisk rådgiver i SV Lars Kolltveit.

Verv og medlemskap

Thorkildsen var fylkessekretær i Vestfold SU fra 1994 til 1996. I samme periode var hun også fylkessekretær i Vestfold SV. Hun var medlem av SUs sentralstyre  fra 1996 til 1999. Hun ble kvinnepolitisk leder i SV i 2000. Hun var nestleder i SV fra 2012 til 2015.
Synnøve Finden (forretningskvinne)

Bakgrunn

Hun var født på den veiløse gården Finden ved Finnafjorden, en trang arm av Sognefjorden. Foreldrene var Lars Johnsen (1841–1923) og Brita Johnsdatter (1845–1929). Faren tok etter hvert og la til etternavnet Finden.  Nitten år gammel reiste hun hjemmefra og gikk på meieriskole i Stavanger. Hun ble utdannet som meierske og yster og tok seg jobb i Oslo.

Karriere

I 1928 etablerte hun og samboeren Pernille Holmen (1889–1961)  Synnøve Finden Ostefabrikk. Det var Finden som hadde utdannelsen og idéen til hva som skulle bli produsert (pultost). Holmen og hennes datter, Evy Alice Holmen (1915–2002) stod for den administrative delen av bedriften.
Hun stod for utviklingen av nye produksjonsmetoder og eksperimenterte seg blant annet frem til en smelteost. Etterspørselen økte, og i slutten av 1930-årene var seks varebiler stadig på farten med leveranser over hele Østlandet. Under krigen stoppet produksjonen opp på grunn av råvaremangel. Etter krigen hentet Finden de fleste arbeiderne fra Hedmark og losjerte de i eget hybelhus ved siden av sitt eget hus på Kjelsås.
Finden voktet produksjonsmetodene sine nøye. En gang skal hun ha jaget en spion fra meierisamvirket på dør med en piasavakost.
Ytre Fosen

Ytre Fosen var en valgkrets i Søndre Trondhjems amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Ytre Fosen valgte således én representant og én personlig vararepresentant.
Valgkretsen Ytre Fosen bestod av herredene Osen, Roan, Stoksund, Aa, Jøssund, Sør-Frøya, Nord-Frøya, Hitteren/Hitra, Kvenvær fra 1915, Sandstad fra 1915 og Fillan med rundt 20 000 innbyggere og 8 000 stemmeberettigede etter innføringen av kvinnelig stemmerett.
Eleazar Torreglosa

Eleazar Torreglosa er en colombiansk salmedikter som er representert med en salme i Norsk salmebok 2013.
Palads Teatret

Historie

Det første Palads Teater åpnet i oktober 1912 i banegårdshallen fra den nedlagte Københavns Hovedbanegård tegnet av Johan Daniel Herholdt. Med sine nesten 3000 plasser ble Palads et av Nordeuropas største forlystelsessentre og byens fineste kino. I 1917 ble banegårdsbygningen revet ned og erstattet av den nåværende nybarokke bygning tegnet av arkitektene Andreas Clemmensen og Johan Nielsen og innviet i 1918. Den 4. mars 1929 hadde den første danske talefilm premiere her.

Poul Gernes pastellfarver

Palads Teatret ble i 1978 ombygget til å rumme flere enn 12 fremvisningssaler og er siden blitt restaurert flere ganger. I 1989 ble bygningen dekorert med de nåværende karakteristiske pastellfarvene skapt av maleren Poul Gernes (1925–1996). På bygningens tak ses billedhugger Kai Nielsens forgyldte skulptur Ursus og Tyren fra 1918.
Sommervatnet naturreservat

Sommervatnet naturreservat ligger i Evenes kommune i Nordland. Naturreservatet har et areal på 155 dekar, hvorav 85 dekar ferskvann. Området er vernet for å bevare et viktig våtmarksområde med naturlig tilhørende vegetasjon og dyreliv.
I 2011 ble reservatet, sammen med 4 andre naturreservat utpekt til ramsarområde under fellesnavnet Evenes våtmarkssystem
Lin (Lüliang)

Lin (kinesisk: 临县; pinyin: Lín Xiàn) er et fylke i provinsen Shanxi i Folkerepublikken Kina. Det er del av byprefekturet Lüliang.
Befolkningen var på 552 961 innbyggere i 1999

Kulturminner

Yijutempelet (Yiju si, 义居寺), Shanqingtempelet (Shanqing si, 善庆寺) og den tradisjonelle arkitektur i Qikou (Qikou gu jianzhuqun, 碛口古建筑群) står på Folkerepublikken Kinas liste over kulturminner.
Þórodds þáttr Snorrasonar

Þórodds þáttr Snorrasonar («Tåtten om Torodd Snorrason») er en tått, en kort islendingesaga fra 1200-tallet. Historien foregår i Trøndelag og Jemtland ca år 1026–1027 og handler om en reise som Torodd Snorrason gjør på kong Olavs vegne til Jemtland for å kreve inn skatt. Tåtten tilsvarer kapittel 141 i Olav den helliges saga i Heimskringla.
Torodd Snorrason er en islending i kong Olavs tjeneste. Han mistrives med lediggangen ved hirden, og melder seg til et risikabelt oppdrag som skatteoppkrever i Jemtland. Fortellingen har et eventyrpreg, hvor Torodd og hans følgesvenn både blir tatt til fange hos en bonde, og møter en menneskeetende trollkjerring. De blir reddet av Arnljot Gelline, som introduseres i dette kapittelet av sagaen. Historien foregår under julefeiringen. Torodd vender hjem til Island den påfølgende sommeren.
Darth Bane

Darth Bane er en fiktiv person i Star Wars-universet. Han ble første gang nevnt i bokversjonen av Star Wars Episode I: Den skjulte trussel, og siden den gang har han vært henvist til en rekke verk innenfor Expanded Universe. Han er en sentral karakter i tegneserien Jedi vs. Sith og hovedpersonen i bøkene Darth Bane: Path of Destruction og Darth Bane: Rule of Two.
Englebarn

Englebarn var et rockeband som ble dannet i Kåfjord kommune tidlig på 1990-tallet under navnet Distortion. I 1994 vant de åpen klasse i Rock mot rus på Andøya med sangen «Englebarn», og tok senere dette til bandnavn. Noen av medlemmene gikk etter hvert over til Hangface.
Aigisthos

Mytens hendelsesforløp

Thyestes mente at han hadde blitt fratatt tronen i Mykene på urettmessig vis av sin bror Atrevs. De to hadde gjentatte stridigheter som gikk fram og tilbake. I tillegg hadde Thyestes en affære med Atrevs’ hustru Aerope (mor til Agamemnon). For å få hevn over sin bror Atrevs spurte Thyestes orakelet i Delfi om hvordan han på best vis kunne få hevn. Han ble bedt om å avle en sønn med sin egen datter som siden ville drepe Atrevs.
Thyestes voldtok sin datter Pelopia etter at hun hadde utført en ofring, og skjulte sin identitet for henne. Da Aigisthos ble født ble han forlatt av sin mor, som skammet seg over hans opphav. Aigisthos ble oppfostret av gjetere og sugde melk fra ei geit, derav hans navn Aigisthos (fra αἴξ, «bukk»). Atrevs, som ikke kjente til barnets opprinnelse, tok Aigisthos til seg og oppfostret ham som sin egen sønn.
Den natten Pelopia ble gjort gravid tok hun sverdet til gjerningsmannen som hun senere ga videre til sønnen. Sverdet var det som avslørte det incestuøse forholdet, og hun tok deretter sitt eget liv. Fiendskapet mellom brødrene fikk Atrevs til å sendte Aigisthos ut for å drepe Thyestes, men det sverdet han hadde med seg ble årsaken til at far og sønn ble kjent med hverandres identitet. Aigisthos dro isteden tilbake og drepte sin onkel Atrevs mens denne drev på med ofring ved kysten. Etter drapet tok far og sønn besittelse i deres rettmessige arv som Atrevs hadde fratatt dem.

Aigisthos får som fortjent

Aigisthos og Thyestes styrte deretter i fellesskap over Mykene. De forviste sønnene til Atrevs, Agamemnon og Menelaos, som dro til Sparta hvor de ble tatt imot av kong Tyndareos. Kongen i Sparta ga dem også to av døtrene sine som ektefeller: Klytaimnestra og Helena. Sistnevnte ble årsaken til Trojakrigen.
Homer synes ikke å kjenne til noen av disse tragiske omstendighetene, og fra Homer fortelles det kun at etter at Thyestes døde, styrte Aigisthos som konge av Mykene og deltok ikke i krigen mot Troja. Derimot da Agamemnon var fraværende i Trojakrigen, forførte Aigisthos dennes hustru Klytaimnestra, og hans ondskap fikk ham til å takke gudene for sin suksess hvor hans forbrytelser hadde fått ham kronet. For ikke å bli overrasket av Agamemnons hjemkomst sendte han ut spioner. Da Agamemnon til sist kom tilbake, inviterte Aigisthos ham på et måltid og på forrædersk myrdet ham. Etter denne hendelsen styrte Aigisthos i ytterligere sju år over Mykene, men i det åttende året kom Orestes, sønn av Agamemnon, hjem og hevnet drapet på sin far ved å drepe Aigisthos.
James Kenneth Stephen

Tidlig liv

Stephen var andre sønn av James Fitzjames Stephen, en advokat som hadde blitt baronett og hans kone Mary Richenda Cunningham. James Kenneth Stephen var kjent som Jem blant familie og nære venner. Han var fetter til Virginia Woolf (født Stephen) Han var King's Scholar ved Eton College der han utmerket seg som en dyktig spiller av Eton Wall Game. Han gikk siden ved Kings College, igjen som King's Scholar. 
I 1883 ble han lærer for Prins Albert Victor, Hertug av Clarence. Han var en kjent intellektuell og det ble sagt at han snakket på en pedantisk måte, men tydelig og på et underholdende vis.
Elizabeth Taylor

Liv og virke

Taylor filmdebuterte som 10-åring i 1942 og ble som voksen en av verdens mest omtalte og best betalte filmstjerner. Hun vant Oscar for beste kvinnelige hovedrolle to ganger, for filmene Venus i mink (BUtterfield 8) (1960) og Hvem er redd for Virginia Woolf? (1966). 
Taylor fikk også mye omtale for sitt engasjement i kampen mot aids, vennskap med Michael Jackson og en bestselgende parfymeserie etter at filmkarrieren avtok på 80-tallet.
I 1999 ble Taylor kåret til tidenes 7. største kvinnelige filmlegende av Det amerikanske filminstituttet. Samme år ble hun utnevnt til Dame Commander av Order of the British Empire og derved adlet. Hun hadde deretter rett til å føre tiltaleformen dame foran sitt navn.
Djabiria

Utseende

En middelsstor, avlang, blankt svart trebukk med delvis røde bein. Antennene er kraftige og rundt to tredjedeler så lange som kroppen, det innerste leddet rødt. Pronotum er rundet, litt bredere enn dekkvingene, med påfallende tverr-rynker. Dekkvingene er jevnbrede, sømmen litt nedsenket. Beina er kraftige, lårene er skarpt røde med svart spiss, leggene røde i den ytre halvdelen.

Levevis

Larvene utvikler seg i død ved.

Utbredelse

Slekten er utbredt i Vest- og Sentral-Afrika (Kongo, Togo).
Laguna

Navnet Laguna

Provinsen ble kalt La Laguna av spanjolene; det spanske ordet "lago" betyr innsjø.

Politisk inndeling

Laguna er delt i 2 "cities" (bykommuner) og 28 "municipalities" (landkommuner).
65 Revisited

Stikkordskortscenen i reprise

65 Revisited slutter med en alternativ tagning av den kjente stikkordskortscenen fra Don't Look Back. Denne gangen er den gjort på ett bytak i stedet for i en bakgate, og produseren Tom Wilson er der i stedet for Allen Ginsberg som var med i den originale.
Odion Jude Ighalo

Landslaget

Han ble tatt ut i Nigerias tropp til VM i fotball 2018 i Russland.
Fergeoversikt Hordaland

De ulike fergestrekningene i Hordaland blir i dag driftet av seks ulike fergeselskap (Norled, FosenNamsos Sjø, Gulen Skyssbåtservice AS, Fjord1, Wergeland AS og Osterøy Fergeselskap AS). Det er Statens vegvesen på europa- og riksveinettet og fylkeskommunen gjennom kollektivselskapet Skyss på fylkesveinettet som tildeler strekninger på anbud. Leirvåg-Sløvåg har det nordlige stoppestedet (Sløvåg) i Sogn og Fjordane, mens Fjelberg-Sydnes-Utbjoa-Skjersholmane har det sørligste stoppestedet (Utbjoa) i Rogaland.
Anhammus

Utseende

Nokså store, avlange, lyst gråbrune trebukker med lange antenner.

Levevis

Disse billene har larver som lever i død ved av løvtrær, ofte like under barken.

Utbredelse

Gruppen er utbredt i Sørøst-Asia, fra Vest-Malaysia i vest til Java i øst.
NM i friidrett 1960

Norgesmesterskapet i friidrett 1960 bestod av flere arrangementer som i 1960 kåret norgesmestere i friidrettsøvelsene.
Hovedmesterskapet ble arrangert på Sarpsborg stadion i Sarpsborg i perioden 12. til 14. august. 
Arrangør var Sarpsborg IL og Østfold Friidrettskrets.
Kongepokalvinnere var Carl-Fredrik Bunæs og Sissel Falck-Jørgensen. 
Se også NM i mangekamp 1960.
English Electric System 4

English Electric System/4 var en stormaskin som ble utviklet og produsert av det britiske IT-selskapet English Electric. Datamaskinen ble lansert i 1968, og var en avart av RCA Spectra 70, som i seg selv var en variant av IBM System/360.
Tegocassis

Utseende

En middelsstor, bredt oval, blank, gulbrunlig (i alle fall på døde eksemplarer) skjoldbille. Sett fra siden er den butt kjegleformet. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er noe utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen bredt oval. Pronotum er rundet, dekkvingenes "skuldre" lite framskytende. Kantene av pronotum og dekkvingene danner en nesten kontinuerlig kurve.  Oversiden er ganske fint punktert.

Levevis

Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen.

Utbredelse

Arten er trolig svært vidt utbredt og er kjent fra Kamerun, Tanzania og Madagaskar.